title: Cinneadh (CBES) 2022/243 ón gComhairle an 21 Feabhra 2022 lena leasaítear Cinneadh 2013/184/CBES a bhaineann le bearta sriantacha i bhfianaise na staide i Maenmar/Burma

text:
                  21.2.2022

                  GA

                  Iris Oifigiúil an Aontais Eorpaigh

                  L 40/28

         CINNEADH (CBES) 2022/243 ÓN gCOMHAIRLE
         an 21 Feabhra 2022
         lena leasaítear Cinneadh 2013/184/CBES a bhaineann le bearta sriantacha i bhfianaise na staide i Maenmar/Burma
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 22 Aibreán 2013, ghlac an Chomhairle Cinneadh 2013/184/CBES (1).

                     (2)

                     An 1 Feabhra 2022, bliain amháin tar éis an coup míleata i Maenmar/Burma, d’eisigh Ardionadaí an Aontais do Ghnóthaí Eachtracha agus don Bheartas Slándála dearbhú thar ceann an Aontais ina gcáintear an coup agus na sáruithe tromchúiseacha ar chearta an duine ag Fórsaí Armtha Mhaenmar (Tatmadaw), agus d’iarr sé go ndéanfaí na ceannairí a bhí freagrach as an coup, agus dream an fhoréigin agus sáruithe ar chearta an duine a choinneáil lánchuntasach. In éagmais aon dul chun cinn gasta a bheith déanta maidir leis an staid i Maenmar/Burma, chuir an tAontas in iúl go bhfuil sé faoi réir tuilleadh bearta sriantacha a ghlacadh i gcoinne iad siúd atá freagrach as an mbonn a bhaint den daonlathas agus as na sáruithe tromchúiseacha ar chearta an duine i Maenmar/Burma.

                     (3)

                     I bhfianaise na staide tromchúisí atá fós ann i Maenmar/Burma, ba cheart 22 duine agus ceithre eintiteas a áireamh ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach san Iarscríbhinn a ghabhann le Cinneadh 2013/184/CBES.

                     (4)

                     Chun iarmhairtí neamhbheartaithe a sheachaint mar gheall ar ainmniú ceann de na heintitis sin, ba cheart maolú a thabhairt isteach i ndáil le cistí a reo agus toirmeasc a chur ar chistí nó acmhainní eacnamaíocha a chur ar fáil don eintiteas sin, ionas go mbeidh oibreoirí an Aontais in ann tobair ola agus gháis a dhíchoimisiúnú i gcomhréir le caighdeáin idirnáisiúnta, agus chun conarthaí leis an eintiteas sin a fhoirceannadh.

                     (5)

                     Ba cheart, dá bhrí sin, Cinneadh 2013/184/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh 2013/184/CBES mar a leanas:

                        (1)

                        cuirtear an t-airteagal seo a leanas isteach:

                           “Airteagal 6b
                           De mhaolú ar Airteagal 6(1) agus (2), féadfaidh údaráis inniúla Ballstáit a údarú go scaoilfí cistí reoite áirithe nó acmhainní eacnamaíocha áirithe ar leis an eintiteas a liostaítear in iontráil 10 san Iarscríbhinn iad, nó cistí nó acmhainní eacnamaíocha áirithe a chur ar fáil don eintiteas sin, faoi na coinníollacha a mheasfaidh na húdaráis inniúla a bheith iomchuí, tar éis dóibh a chinneadh go bhfuil na cistí nó na hacmhainní eacnamaíocha sin riachtanach le haghaidh na nithe seo a leanas:

                                       (a)

                                       cúraimí a bhaineann le díchoimisiúnú tobar ola agus gáis i gcomhréir le caighdeáin idirnáisiúnta, amhail diúscairt dramhaíola, gníomhaíochtaí feabhsaithe láithreán is gá ar mhaithe le sábháilteacht agus athchóiriú comhshaoil, chun cúnamh teicniúil gaolmhar a sholáthar, agus cánacha agus dleachtanna gaolmhara, chomh maith le tuarastail agus sochair shóisialta d’fhostaithe a íoc; nó

                                       (b)

                                       roimh an 31 Iúil 2022, aistriú na scaireanna nó na leasanna is gá chun conarthaí a fhoirceannadh arna gcur i gcrích leis an eintiteas a liostaítear in iontráil 10 san Iarscríbhinn roimh an 21 Feabhra 2022”;

                        (2)

                        leasaítear an Iarscríbhinn mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2013/184/CBES ón gComhairle an 22 Aibreán 2013 a bhaineann le bearta sriantacha i bhfianaise na staide i Maenmar/Burma (IO L 111, 23.4.2013, lch. 75).

            IARSCRÍBHINN
            Leasaítear an Iarscríbhinn a ghabhann le Cinneadh 2013/184/CBES mar seo a leanas:

                        (1)

                        cuirtear na hiontrálacha seo a leanas leis an liosta dar teideal “A. Daoine nádúrtha dá dtagraítear in Airteagail 5(1) agus 6(1)”:

                                    Ainm

                                    Faisnéis chéannachta

                                    Cúiseanna

                                    Dáta an liostaithe

                                    “44.

                                    Aung Naing Oo

                                    Náisiúntacht: Maenmar/Burma;
                                    Dáta breithe: 13 Deireadh Fómhair 1962;
                                    Áit bhreithe: Kyaukse, Mandalay, Myanmar/Burma;
                                    Inscne: fireann;
                                    Seoladh: L 103, Kenyeikthar Lane 6, FMI city, Yangon, Myanmar/Burma;
                                    Uimhir an phas: DM002656
                                    Uimhir aitheantais náisiúnta: 7/PaKhaNa (Naing) 13345

                                    Is é Aung Naing Oo an tAire Infheistíochta agus Caidrimh Eacnamaíoch Eachtraigh ón 2 Feabhra 2021. Cheap an State Administrative Council (SAC) é, faoi stiúir an Ard-Cheannasaí Min Aung Hlaing, a chuaigh i gceannas ar chumhachtaí reachtacha, feidhmiúcháin agus breithiúnacha an Stáit amhail ón 2 Feabhra 2021.
                                    Agus é ina Aire Rialtais, is cuid den réimeas míleata é, a ghabh cumhacht le linn coup míleata agus a chuir ceannairí a toghadh go dlisteanach i Maenmar/Burma as cumhacht. Agus é ina Aire Infheistíochta agus Caidrimh Eacnamaíoch Eachtraigh, tá sé i gceannas ar ghnó agus ar infheistíochtaí i Maenmar/Burma a éascú agus dá bhrí sin, rannchuidíonn sé le riachtanais airgeadais an réimis mhíleata a dhaingniú. Sna ráitis agus sna gníomhartha a rinne sé, thacaigh sé go poiblí leis an coup agus leis an réimeas míleata, lena n-áirítear trína rá go ndearna na meáin idirnáisiúnta áibhéil faoin ngéarchéim agus d’áitigh sé freisin go bhfuil deireadh ag teacht le gluaiseacht na heasumhlaíochta sibhialta. Ina theannta sin, chuir sé cosc ar fheidhmeannaigh gnólachtaí teileachumarsáide eachtracha an tír a fhágáil gan cead agus thug sé bata agus bóthar do státseirbhísigh san Aireacht i mí Feabhra 2021 a bhí ag déanamh agóide. Dá bhrí sin, lena ghníomhartha, lena bheartais agus lena ghníomhaíochtaí, baintear an bonn den daonlathas agus den smacht reachta i Maenmar/Burma, agus tá sé i mbun gníomhaíochtaí lena gcuirtear síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    45.

                                    Charlie Than

                                    Náisiúntacht: Maenmar/Burma;
                                    Dáta breithe: 1950;
                                    Inscne: fireann;
                                    Seoladh: Room No (23), Building No (25), Palm Village Villa, Yankin Yanshin Street, Yangon, Myanmar/Burma

                                    Is é Charlie Than an tAire Tionsclaíochta ón 22 Bealtaine 2021. Cheap an State Administrative Council (SAC) é, faoi stiúir an Ard-Cheannasaí Min Aung Hlaing, a chuaigh i gceannas ar chumhachtaí reachtacha, feidhmiúcháin agus breithiúnacha an Stáit amhail ón 2 Feabhra 2021.
                                    Sna ráitis agus sna gníomhartha a rinne sé, thacaigh sé go poiblí leis an coup agus leis an réimeas míleata. Agus é ina Aire Rialtais, is cuid den réimeas míleata é, a ghabh cumhacht le linn coup míleata agus a chuir ceannairí a toghadh go dlisteanach i Maenmar/Burma as cumhacht. Agus é ina Aire Tionsclaíochta, tá smacht aige ar mhonarchana atá faoi úinéireacht an Stáit agus dá bhrí sin rannchuidíonn sé le riachtanais airgeadais an réimis mhíleata a dhaingniú. Dá bhrí sin, lena ghníomhartha, lena bheartais agus lena ghníomhaíochtaí, baintear an bonn den daonlathas agus den smacht reachta i Maenmar/Burma, agus tá sé i mbun gníomhaíochtaí lena gcuirtear síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    46.

                                    Thet Thet Khine

                                    Náisiúntacht: Maenmar/Burma;
                                    Dáta breithe: 19 Lúnasa 1967;
                                    Áit bhreithe: Mogok, Myanmar/Burma;
                                    Inscne: baineann
                                    Seoladh: 127A Dhamazadei Road, Kamayut, Yangon, Myanmar/Burma ;
                                    Uimhir an phas: MB132403 (Myanmar/Burma), a eisíodh an 7 Bealtaine 2015, dul in éag an 6 Bealtaine 2020;
                                    Uimhir aitheantais náisiúnta: 9MAKANAN034200

                                    Is í Thet Thet Khine an tAire Leasa Shóisialaigh, Fóirithinte agus Athlonnaithe ón 4 Feabhra 2021. Cheap an State Administrative Council (SAC) í, faoi stiúir an Ard-Cheannasaí Min Aung Hlaing, a chuaigh i gceannas ar chumhachtaí reachtacha, feidhmiúcháin agus breithiúnacha an Stáit amhail ón 2 Feabhra 2021.
                                    Agus í ina Aire Rialtais, is cuid den réimeas míleata í, a ghabh cumhacht le linn coup míleata agus a chuir ceannairí a toghadh go dlisteanach i Maenmar/Burma as cumhacht. Sna ráitis agus sna gníomhartha uaithi, thacaigh sí go poiblí leis an coup agus leis an réimeas míleata, lena n-áirítear sa ráiteas uaithi gur chuir an t-arm an coup ar bun mar thoradh ar chalaois toghcháin. Ina theannta sin, shéan sí go ndearna an t-arm cinedhíothú in aghaidh dhaonra na Róihinse. Dá bhrí sin, tá sí rannpháirteach i ngníomhaíochtaí agus beartas lena mbaintear an bonn den daonlathas agus den smacht reachta i Maenmar/Burma, agus i ngníomhaíochtaí lena gcuirtear síocháin, slándáil agus cobhsaíocht Mhaenmar/Burma i mbaol, agus tugann sí tacaíocht do na gníomhaíochtaí sin.

                                    21.2.2022

                                    47.

                                    Maung Maung Ohn (ar a dtugtar freisin U Maung Maung Ohn)

                                    Náisiúntacht: Maenmar/Burma;
                                    Inscne: fireann

                                    Is é Maung Maung Ohn an tAire Faisnéise ón 1 Lúnasa 2021. Cheap an State Administrative Council (SAC) é, faoi stiúir an Ard-Cheannasaí Min Aung Hlaing, a chuaigh i gceannas ar chumhachtaí reachtacha, feidhmiúcháin agus breithiúnacha an Stáit amhail ón 2 Feabhra 2021. Bhí sé ina Aire Óstán agus Turasóireachta roimhe sin, tar éis dó a bheith ceaptha an 7 Feabhra 2021.
                                    Agus é ina Aire Rialtais, is cuid den réimeas míleata é a ghabh cumhacht le linn coup míleata agus a chuir ceannairí a toghadh go dlisteanach i Maenmar/Burma as cumhacht. Ina cháil mar Aire Faisnéise, tá smacht aige ar na meáin atá faoi úinéireacht an Stáit (MWD, MRTV, as na nuachtáin Myanmar Alin, Kyemon agus Global New Light of Myanmar, as Myanmar News Agency (MNA) agus Myanmar Digital News), agus, dá bhrí sin, tá craoladh agus foilsiú na nuachta oifigiúla faoi rialú aige. Lean sé de na beartais cur faoi chois tar éis an coup míleata, agus neartaigh sé iad, go sonrach trí leasú a dhéanamh ar an Dlí Craolacháin Teilifíse agus Raidió, trí shrianta breise a chur ar an tsaoirse chun tuairimí a nochtadh agus ar shaoirse an phreasa, lena n-áirítear trí shrian a chur le rochtain ar an idirlíon, trí choiriúlú iriseoireachta agus trí iriseoirí a chur i bpríosún. Ina theannta sin, thug sé treoir do chomhaltaí Chomhairle Meán Mhaenmar, comhlacht neamhspleách, cuspóirí an rialtais a chur chun feidhme.
                                    Dá bhrí sin, lena ghníomhartha, lena bheartais agus lena ghníomhaíochtaí, baintear an bonn den daonlathas agus den smacht reachta i Maenmar/Burma, agus tá sé i mbun gníomhaíochtaí lena gcuirtear síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    48.

                                    Shwe Kyein (ar a dtugtar freisin U Shwe Kyein)

                                    Náisiúntacht: Maenmar/Burma;
                                    Inscne: fireann

                                    Is comhalta den State Administrative Council (SAC) é Shwe Kyein, ón 30 Márta 2021.
                                    An 1 Feabhra 2021, rinne Myanmar Armed Forces (Tatmadaw), faoi stiúir an Ardcheannasaí Min Aung Hlaing, coup i Maenmar/Burma, trí neamhaird a thabhairt ar thorthaí na dtoghchán a reáchtáladh an 8 Samhain 2020 agus an rialtas a toghadh go daonlathach a threascairt. Mar chuid den coup sin, dhearbhaigh an Leas-Uachtarán Myint Swe, ag feidhmiú dó mar Uachtarán Gníomhach, staid éigeandála an 1 Feabhra agus d’aistrigh sé cumhachtaí reachtacha, feidhmiúcháin agus breithiúnacha an Stáit chuig Ardcheannasaí na Defence Services an tArd Ghinearál Min Aung Hlaing. An 2 Feabhra 2021, bunaíodh SAC chun na cumhachtaí sin a fheidhmiú, rud a chuir cosc ar an rialtas a toghadh go daonlathach a shainordú a chomhlíonadh.
                                    Agus é ina chomhalta de SAC, bhí baint dhíreach ag U Shwe Kyein leis an gcinnteoireacht a bhaineann le feidhmeanna Stáit, agus é freagrach as an gcinnteoireacht sin; dá bhrí sin, tá sé freagrach as an mbonn a bhaint den daonlathas agus den smacht reachta i Maenmar/Burma. Ina theannta sin, ghlac SAC cinntí lena gcuirtear srian leis na cearta chun tuairimí a nochtadh, lena n-áirítear rochtain ar fhaisnéis, agus tionól síochánta.
                                    Tá sáruithe tromchúiseacha ar chearta an duine á ndéanamh go leanúnach ón 1 Feabhra 2021 ag na fórsaí míleata agus ag na húdaráis mhíleata atá faoi rialú ag SAC, trí agóideoirí sibhialta neamharmáilte a mharú, trí na céadta míle daoine a easáitiú, trí shibhialtaigh a dhó, a chéasadh agus a mharú agus trí rochtain chomhionann ar chabhair dhaonnúil a dhiúltú. Tá srian curtha ag na fórsaí míleata agus ag na húdaráis mhíleata, atá ag feidhmiú faoi rialú ag SAC, leis an tsaoirse comhthionóil agus leis an tsaoirse chun tuairimí a nochtadh trí rochtain ar an idirlíon a chosc, agus trí ghabháil agus choinneáil threallach a dhéanamh ar cheannairí den fhreasúra agus orthu siúd atá in aghaidh an coup agus trína gciontú. Ina theannta sin, tá dlí míleata curtha i bhfeidhm ag SAC in áiteanna sa tír, agus ceadaítear don arm údarás iomlán a fheidhmiú ar an limistéar sonraithe, lena n-áirítear feidhmeanna riaracháin, breithiúnacha agus forfheidhmithe dlí. Sna limistéir sin atá faoi dhlí míleata, déantar sibhialtaigh, lena n-áirítear iriseoirí agus agóideoirí síochánta, a ionchúiseamh i gcúirteanna míleata, ceiltear orthu an ceart chun próise cuí, lena n-áirítear an ceart chun achomhairc. Tá méadú nach beag tagtha, sna limistéir sin atá faoi dhlí míleata, ar ghníomhaíochtaí foréigneacha na bhfórsaí míleata agus póilíneachta, agus an tsíocháin, an tslándáil agus an chobhsaíocht faoi bhagairt dá réir.
                                    Mar chomhalta den SAC, tá U Shwe Kyein freagrach go díreach as na cinntí diansmachta sin agus as sáruithe tromchúiseacha ar chearta an duine.

                                    21.2.2022

                                    49.

                                    Aung Moe Myint (ar a dtugtar freisin U Aung Moe Myint)

                                    Náisiúntacht: Maenmar/Burma;
                                    Inscne: fireann

                                    An 23 Feabhra 2021, ainmníodh Aung Moe Myint ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, bhí baint dhíreach ag Aung Moe Myint le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    50.

                                    Than Tun (ar a dtugtar freisin U Than Tun)

                                    Náisiúntacht: Maenmar/Burma;
                                    Inscne: fireann

                                    An 2 Feabhra 2021, ainmníodh Than Tun ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Than Tun le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    51.

                                    Aung Lwin Oo (ar a dtugtar freisin U Aung Lwin OO)

                                    Náisiúntacht: Maenmar/Burma;
                                    Inscne: fireann

                                    An 23 Feabhra 2021, ainmníodh Aung Lwin Oo ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Aung Lwin Oo le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    52.

                                    Aung Saw Win (ar a dtugtar freisin U Aung Saw Win)

                                    Náisiúntacht: Maenmar/Burma;
                                    Inscne: fireann

                                    An 2 Feabhra 2021, ainmníodh Aung Saw Win ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Aung Saw Win le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    53.

                                    Than Win

                                    Náisiúntacht: Maenmar/Burma;
                                    Inscne: fireann

                                    An 2 Feabhra 2021, ainmníodh Than Win ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú i gcoinne 16 dhuine as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Than Win le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    54.

                                    Saw Ba Hline (ar a dtugtar freisin U Saw Ba Hline)

                                    Náisiúntacht: Maenmar/Burma;
                                    Inscne: fireann

                                    An 9 Feabhra 2021, ainmníodh Saw Ba Hline ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Saw Ba Hline le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    55.

                                    Soe Oo (ar a dtugtar freisin U Soe OO)

                                    Náisiúntacht: Maenmar/Burma;
                                    Inscne: fireann

                                    An 9 Feabhra 2021, ainmníodh Soe Oo ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú i gcoinne 16 dhuine as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Soe Oo le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    56.

                                    Than Soe (ar a dtugtar freisin U Than Soe)

                                    Náisiúntacht: Maenmar/Burma;
                                    Inscne: fireann

                                    An 26 Feabhra 2021, ainmníodh Than Soe chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Than Soe le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    57.

                                    Bran Shaung (ar a dtugtar freisin U Bran Shaung)

                                    Náisiúntacht: Maenmar/Burma
                                    Inscne: fireann

                                    An 26 Feabhra 2021, ainmníodh Bran Shaung ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Bran Shaung le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    58.

                                    Myint Oo (ar a dtugtar freisin U Myint Oo)

                                    Náisiúntacht: Maenmar/Burma;
                                    Inscne: fireann

                                    An 26 Feabhra 2021, ainmníodh Myint Oo ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Myint Oo le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    59.

                                    Khin Maung Oo (ar a dtugtar freisin U Khin Maung Oo)

                                    Náisiúntacht: Maenmar/Burma;
                                    Inscne: fireann

                                    An 26 Feabhra 2021, ainmníodh Khin Maung Oo ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Khin Maung Oo le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    60.

                                    Nu Mya Zan (ar a dtugtar freisin Daw Nu Mya Zan)

                                    Náisiúntacht: Maenmar/Burma;
                                    Inscne: baineann

                                    An 26 Feabhra 2021, ainmníodh Nu Mya Zan ina comhalta den Union Election Commission (UEC). Nuair a ghlac sí leis an ainmniúchán sin i ndiaidh coup míleata an 1 Feabhra 2021, agus trína gníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Nu Mya Zan le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    61.

                                    Myint Thein (ar a dtugtar freisin U Myint Thein)

                                    Náisiúntacht: Maenmar/Burma;
                                    Inscne: fireann

                                    An 26 Feabhra 2021, ainmníodh Myint Thein ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Myint Thein le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    62.

                                    Ba Maung (ar a dtugtar freisin Dr Ba Maung)

                                    Náisiúntacht: Maenmar/Burma;
                                    Inscne: fireann

                                    An 26 Feabhra 2021, ainmníodh Ba Maung ina chomhalta den Union Election Commission (UEC). Nuair a ghlac sé leis an ainmniúchán sin i ndiaidh coup míleata an 1 Feabhra 2021, agus trína ghníomhartha mar chomhalta den UEC, go háirithe trí thorthaí thoghcháin mhí na Samhna 2020 a neamhniú gan aon fhianaise chruthaithe ar chalaois, chomh maith le cúisimh a chomhdú as calaois toghcháin i gcás na dtoghchán céanna, agus an brú faoi chois i gcoinne iarchomhaltaí den UEC, bhí baint dhíreach ag Ba Maung le gníomhaíochtaí a bhaineann an bonn den daonlathas agus den smacht reachta i Maenmar/Burma.

                                    21.2.2022

                                    63.

                                    Tayza Kyaw (ar a dtugtar freisin U Tayza Kyaw)

                                    Náisiúntacht: Maenmar/Burma;
                                    Inscne: fireann

                                    Tá U Tayza Kyaw ina chomhalta de Myanmar Armed Forces (Tatmadaw) agus ardphoist éagsúla aige, lena n-áirítear Ceannasaí ar Northern Command agus Ceannasaí ar Bureau of Special Operations No.1 (BSO 1).
                                    Anuas go dtí an coup a tharla an 1 Feabhra 2021, rinne Tayza Kyaw maoirsiú ar oibríochtaí míleata i Stát Kachin; baineadh úsáid iomarcach as an lámh láidir in aghaidh grúpaí mionlaigh eithneacha agus as foréigean neamh-idirdhealaitheach as ar eascair sárú ar chearta na sibhialtach agus a n-easáitiú éigeantach.
                                    Ó mhí Feabhra 2021 i leith, tá U Tayza Kyaw ag déanamh maoirseachta ar BSO 1, a bhí i gceannas ar roinnt oibríochtaí míleata ar mórscála i ndlúthchomhar le U Than Hlaing, a bhfuil sé bunaithe ina leith go raibh sé freagrach as foréigean iomarcach agus sáruithe ar chearta an duine. Le linn ullmhú agus seoladh na ‘n-oibríochtaí imréitigh’, i réigiúin Sagaing agus Magwe, faoi chuimsiú an BSO 1, chonacthas úsáid iomarcach fornirt chomh maith le foréigean inscne. Tá sé freagrach dá bhrí sin as sáruithe tromchúiseacha ar chearta an duine i Maenmar/Burma, agus as a bheith páirteach i ngníomhaíochtaí a chuireann síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    64.

                                    Ni Lin Aung

                                    Náisiúntacht: Maenmar/Burma;
                                    Inscne: fireann

                                    Tá an Briogáidire-Ghinearál Ni Lin Aung ina Cheannasaí ar Eastern Command of the Myanmar Armed Forces (Tatmadaw). Is cuid de dhlínse Eastern Command Stát Kayah. Le linn ionsaí an 24 Nollaig 2021 in aice le sráidbhaile Moso i mbaileárthach Phruso, Stát Karenni (Kayah), maraíodh ar a laghad 35 duine, ina measc sibhialtaigh, leanaí agus beirt oibrithe cabhrach daonnúla ón ENR Save the Children. Tá an Tatmadaw freagrach as an ionsaí. Ina phost mar Cheannasaí ar Eastern Command, tá ceannas díreach ag an mBriogáidire-Ghinearál Ni Lin Aung ar na haonaid i Stát Kayah, lena n-áirítear iad siúd atá freagrach as an sléacht sin. Tá an Briogáidire-Ghinearál Ni Lin Aung freagrach dá bhrí sin as sáruithe tromchúiseacha ar chearta an duine agus as gníomhaíochtaí a chuireann síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    65.

                                    Aung Zaw Aye

                                    Náisiúntacht: Maenmar/Burma;
                                    Inscne: fireann

                                    Tá an Leifteanant-Ghinearál Aung Zaw Aye ina Cheannasaí ar Bureau of Special Operations No. 2 of the Myanmar Armed Forces (Tatmadaw).
                                    Le linn ionsaí míleata an 24 Nollaig 2021 in aice le sráidbhaile Moso i mbaileárthach Phruso, Stát Karenni (Kayah), maraíodh 35 duine ar a laghad, ina measc sibhialtaigh, leanaí agus beirt oibrithe cabhrach daonnúla ón ENR Save the Children. Tá an Tatmadaw freagrach as an ionsaí. Ina phost mar cheannasaí ar Bureau of Special Operations 2, tá an Lt. Ghin. Aung Zaw Aye i gceannas ar Eastern Command, a bhfuil ceannas díreach aici ar na haonaid mhíleata atá gníomhach i Stát Kayah, lena n-áirítear iad siúd atá freagrach as an sléachtsin. Tá an Lt. Ghin. Aung Zaw Aye freagrach dá bhrí sin as sáruithe tromchúiseacha ar chearta an duine agus as gníomhaíochtaí a chuireann síocháin, slándáil agus cobhsaíocht Mhaenmar/Burma i mbaol.

                                    21.2.2022”

                        (2)

                        cuirtear na hiontrálacha seo a leanas leis an liosta dar teideal “B. Daoine dlítheanacha, eintitis agus comhlachtaí dá dtagraítear in Airteagal 6(1)”:

                                    Ainm

                                    Faisnéis chéannachta

                                    Cúiseanna

                                    Dáta an liostaithe

                                    “7.

                                    Htoo Group of Companies

                                    Seoladh: 5 Pyay Roas, Hlaing Township, Yangon, Myanmar/Burma;
                                    An cineál eintitis: cuideachta shealbhaíochta;
                                    Áit chláraithe: Maenmar/Burma;
                                    Uimhir ghutháin: +95 1 500344 / +95 1 500355;
                                    Suíomh gréasáin: https://htoo.com/

                                    Is ilchuideachta phríobháideach é Grúpa Cuideachtaí Htoo arna bhunú ag U Tay Za, agus faoina chathaoirleacht, a bhfuil dlúthbhaint aige le hardcheannasaíocht Myanmar Armed Forces (Tatmadaw). I measc a ghníomhaíochtaí tá trádáil, baincéireacht, mianadóireacht, turasóireacht agus eitlíocht.
                                    Chuir Grúpa Cuideachtaí Htoo tacaíocht airgeadais ar fáil don Tatmadaw in 2017 maidir le ‘oibríochtaí imréitigh’ Rakhine agus dá bhrí sin chuir sé le sáruithe tromchúiseacha ar chearta an duine in 2017 in aghaidh mhuintir Rohingya. Ina theannta sin, ghníomhaigh Grúpa Cuideachtaí Htoo mar idirghabhálaí do sholáthar trealaimh mhíleata a úsáideadh in aghaidh pobail shibhialta a bhí ag agóid i gcoinne coup an 1 Feabhra, ar fud na tíre agus go háirithe i gceantair ina bhfuil mionlaigh eitneacha. Trí rannchuidiú le cumas na míleata gníomhaíochtaí a chur i gcrích lena mbaintear an bonn den daonlathas agus den smacht reachta i Maenmar/Burma, thug Grúpa Cuideachtaí Htoo tacaíocht don Tatmadaw, agus bhí sé páirteach i ngníomhaíochtaí a chuireann síocháin, slándáil nó cobhsaíocht Mhaenmar/Burma i mbaol.

                                    21.2.2022

                                    8.

                                    International Group of Entrepreneurs (IGE) Company Limited

                                    Seoladh: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Myanmar/Burma 110401;
                                    An cineál eintitis: fiontar príobháideach;
                                    Áit chláraithe: Maenmar/Burma;
                                    Uimhir ghutháin: +95775111112;
                                    Suíomh gréasáin: www.ige.com.mm

                                    Is ilchuideachta phríobháideach é an International Group of Entrepreneurs (IGE) Company Limited a bhfuil U Nay Aung ina chathaoirleach air, a bhfuil dlúthbhaint aige le hardceannasaíocht Myanmar Armed Forces (Tatmadaw). Tá IGE gníomhach i bpríomhthionscail bhonneagair amhail teileachumarsáid agus fuinneamh, agus i réimsí na talmhaíochta agus an fháilteachais.
                                    Thug IGE tacaíocht airgeadais don Tatmadaw in 2017 i ndáil le ‘oibríochtaí imréitigh’ Rakhine agus dá bhrí sin rannchuidigh sé le sáruithe tromchúiseacha ar chearta an duine in 2017 in aghaidh phobal Rohingya. Chuir IGE tacaíocht airgeadais indíreach ar fáil don Tatmadaw freisin trí rannpháirtíocht airgeadais i roinnt tionscadal agus cuideachtaí a bhfuil baint acu leis an Tatmadaw agus lena ilchuideachtaí. Dá bhrí sin, tacaíonn sé leis an Tatmadaw agus baineann sé tairbhe astu.

                                    21.2.2022

                                    9.

                                    No. 1 Mining Enterprise (ME1)

                                    Seoladh: Bu Tar Street, Forest Street, Corner of Yone Gyi Quarter, Monywa, Sagaing Region, Myanmar/Burma;
                                    An cineál eintitis: fiontar faoi úinéireacht Stáit;
                                    Áit chláraithe: Maenmar/Burma;
                                    Uimhir ghutháin: 09 -071-21168

                                    Is fiontar faoi úinéireacht Stáit (SOE) é No. 1 Mining Enterprise (ME 1)atá ag feidhmiú faoin Ministry of Natural Resources and Environmental Conservation (MONREC) agus a fheidhmíonn mar rialtóir don earnáil táirgthe agus margaíochta miotal neamhfheiriúil. Dá réir sin, tá an fhreagracht ar SOE ceadanna a dheonú agus cuid den cháin a bhailiú ar bhrabúis a dhéanann cuideachtaí príobháideacha atá in ‘conarthaí maidir le comhroinnt táirgeachta’ nó i gcomhfhiontar le ME 1.
                                    An 1 Feabhra 2021, rinne Myanmar Armed Forces (Tatmadaw), faoi stiúir an Ardcheannasaí Min Aung Hlaing, cumhacht a urghabháil ón Rialtas dlisteanach sibhialtach i coup d’état agus bhunaigh siad the State Administration Council (SAC) chun cumhachtaí reachtacha, feidhmiúcháin agus breithiúnacha an Stáit a fheidhmiú. An 2 Feabhra 2021, cheap an réimeas míleata comh-aireacht nua, lena n-áirítear aire nua ar Natural Resources and Environmental Conservation (MONREC). Trí SAC agus an chomh-aireacht nua, fuair an réimeas míleata smacht ar SOE agus tairbhíonn sé díobh, lena n-áirítear No. 1 Mining Enterprise. Dá bhrí sin, tá No. 1 Mining Enterprise faoi rialú Tatmadaw, agus gineann sé ioncaim dó, rud a chuireann lena chumas siúd gníomhaíochtaí a dhéanamh lena mbaintear an bonn den daonlathas agus den smacht reachta.
                                    Thairis sin, tá páirt glactha ag No. 1 Mining Enterprise i dtionscadail éagsúla, agus/nó rinne sé maoirseacht orthu, a bhaineann le foréigean a rinne Tatmadaw in aghaidh an pobail shibhialta agus lena sáraítear a gcearta is bunúsaí, lena n-áirítear trí choigistiú talún agus athlonnú éigeantach. Tá No. 1 Mining Enterprise freagrach as tacú le gníomhaíochtaí a chuireann síocháin, slándáil agus cobhsaíocht Mhaenmar/Burma i mbaol.

                                    21.2.2022

                                    10.

                                    Myanma Oil and Gas Enterprise

                                    Seoladh: Ministry of Electricity and Energy, Building No.(6), Nay Pyi Taw, Myanmar/Burma;
                                    An cineál eintitis: Fiontar faoi úinéireacht Stáit;
                                    Áit chláraithe: Myanmar/Burma;
                                    Uimhir ghutháin: +95-67-3 411 055;
                                    Suíomh gréasáin: http://www.moee.gov.mm/en/ignite/page/40

                                    Is oibreoir ola, soláthraí seirbhíse agus rialtóir na hearnála ola agus gáis é Myanma Oil and Gas Enterprise (MOGE), fiontar faoi úinéireacht Stáit (SOE). Déanann sé maoirseacht ar thaiscéalaíocht agus táirgeadh ola agus gáis, tarchur gáis intíre agus dáileadh táirgí peitriliam. Tá an fhreagracht ar SOE ceadanna a dheonú agus cuid den cháin a bhailiú ar bhrabúis a dhéanann cuideachtaí príobháideacha atá in ‘conarthaí maidir le comhroinnt táirgeachta’ nó i gcomhfhiontar le MOGE.
                                    An 1 Feabhra 2021, rinne Myanmar Armed Forces (Tatmadaw), faoi stiúir an Ardcheannasaí Min Aung Hlaing, cumhacht a urghabháil ón Rialtas dlisteanach sibhialtach in coup d’état agus bhunaigh siad an State Administration Council (SAC) chun cumhachtaí reachtacha, feidhmiúcháin agus breithiúnacha an Stáit a fheidhmiú. An 2 Feabhra 2021, cheap SAC airí nua, Aire Leictreachais agus Fuinnimh san áireamh. Déanann an Aireacht Leictreachais agus Fuinnimh (MEE) maoirseacht ar MOGE. Trí SAC agus an chomh-aireacht nua, fuair an réimeas míleata smacht ar fhiontair faoi úinéireacht Stáit agus tairbhíonn sé díobh, MOGE san áireamh.
                                    Dá bhrí sin, tá MOGE á rialú ag Tatmadaw agus gineann sé ioncam dó, rud a chuireann lena chumas gníomhaíochtaí a chur i gcrích lena mbaintear an bonn den daonlathas agus den smacht reachta i Maenmar/Burma.

                                    21.2.2022”


title: Cinneadh (CBES) 2022/241 ón gComhairle an 21 Feabhra 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

text:
                  21.2.2022

                  GA

                  Iris Oifigiúil an Aontais Eorpaigh

                  L 40/23

         CINNEADH (CBES) 2022/241 ÓN gCOMHAIRLE
         an 21 Feabhra 2022
         lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Márta 2014, ghlac an Chomhairle Cinneadh 2014/145/CBES (1).

                     (2)

                     Ní thugann an tAontas Eorpach aitheantas don ionghabháil neamhdhleathach a rinne Cónaidhm na Rúise ar an gCrimé agus Sevastopol agus leanann sé den ionghabháil sin a cháineadh agus dá bhrí sin, ní thugann sé aitheantas do na toghcháin, mar a ghairtear díobh, a reáchtáladh i leithinis na Crimé a ionghabhadh go neamhdhleathach.

                     (3)

                     Tar éis do Chónaidhm na Rúise toghcháin, mar a ghairtear díobh, a eagrú i “Poblacht Fhéinrialaitheach na Crimé” agus i gCathair Sevastopol, a ionghabhadh go neamhdhleathach, don Dúma Stáit i mí Mheán Fómhair 2021, measann an Chomhairle gur cheart cúigear a chur le liosta na ndaoine, na n-eintiteas agus na gcomhlachtaí atá faoi réir bearta sriantacha mar a leagtar amach san Iarscríbhinn a ghabhann le Cinneadh 2014/145/CBES iad mar gheall ar an ról atá acu maidir leis an mbonn a bhaint d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.

                     (4)

                     Ba cheart, dá bhrí sin, an Iarscríbhinn a ghabhann le Cinneadh 2014/145/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Cuirfear na daoine a liostaítear san Iarscríbhinn a ghabhann leis an gCinneadh seo leis an liosta a leagtar amach san Iarscríbhinn a ghabhann le Cinneadh 2014/145/CBES.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2014/145/CBES ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 78, 17.3.2014, lch. 16).

            IARSCRÍBHINN
            Cuirtear na daoine seo a leanas le liosta na ndaoine, na n-eintiteas, agus na gcomhlachtaí a leagtar amach san Iarscríbhinn a ghabhann le Cinneadh 2014/145/CBES:

                           Ainm

                           Faisnéis aitheantais

                           Cúiseanna

                           Dáta an liostaithe

                           “204.

                           Aleksei Yurievich CHERNIAK
                           (Алексей Юрьевич ЧЕРНЯК)

                           Inscne: Fireann
                           Dáta breithe: 27.8. 1973
                           Áit bhreithe: Alma-Ata, PSS Kazakh (dá ngairtear an Chasacstáin anois)
                           Náisiúntacht: Rúiseach

                           Comhalta de State Duma of the Russian Federation ón 19 Meán Fómhair 2021 i leith. Tofa ó “Poblacht Fhéinrialaitheach na Crimé”, a ionghabhadh go neamhdhleathach, i “toghcheantar Simferopol”, mar a ghairtear de.
                           Comhalta den pháirtí rialaithe United Russia.
                           Ag gníomhú dó sa cháil sin a ghlac sé air féin, d’oibrigh sé chun “Poblacht na Crimé”, mar a ghairtear di, a lánpháirtiú a thuilleadh i gCónaidhm na Rúise agus ar an gcaoi sin thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           205.

                           Leonid Ivanovich BABASHOV
                           (Леонид Иванович БАБАШОВ)

                           Inscne: Fireann
                           Dáta breithe: 31.1.1966
                           Áit bhreithe: Petrovka, Crimea, Oblast, PSS na hÚcráine (dá ngairtear an Úcráin anois)

                           Comhalta de State Duma of the Russian Federation ón 19 Meán Fómhair 2021 i leith. Tofa ó “Poblacht Fhéinrialaitheach na Crimé”, a ionghabhadh go neamhdhleathach, i “toghcheantar Yevpatoria”, mar a ghairtear de.
                           Comhalta den pháirtí rialaithe United Russia.
                           Ag gníomhú dó sa cháil sin a ghlac sé air féin, d’oibrigh sí chun “Poblacht Fhéinrialaitheach na Crimé”, a ionghabhadh go neamhdhleathach, a lánpháirtiú a thuilleadh i gCónaidhm na Rúise agus, ar an gcaoi sin, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           206.

                           Tatiana Georgievna LOBACH
                           (Татьяна Георгиевна ЛОБАЧ)

                           Inscne: Baineann
                           Dáta breithe: 8.1.1974
                           Áit bhreithe: Khmelnytskyi, PSS na hÚcráine (dá ngairtear an Úcráin anois)

                           Comhalta de State Duma of the Russian Federation ón 19 Meán Fómhair 2021 i leith. Tofa ó Chathair Sevastopol, a ionghabhadh go neamhdhleathach, i “toghcheantar Sevastopol”, mar a ghairtear de.
                           Comhalta den pháirtí rialaithe United Russia.
                           Ag gníomhú di sa cháil sin a ghlac sí uirthi féin, d’oibrigh sí chun Cathair Sevastopol, a ionghabhadh go neamhdhleathach, a lánpháirtiú a thuilleadh i gCónaidhm na Rúise agus, ar an gcaoi sin, thacaigh sí go gníomhach le gníomhaíochtaí agus chuir sí beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine, nó ar bagairt iad na gníomhaíochtaí nó na beartais sin ar an méid sin.

                           21.2.2022

                           207.

                           Nina Sergeevna FAUSTOVA
                           (Нина Сергеевна ФАУСТОВА)

                           Inscne: Baineann
                           Dáta breithe: 11.7.1983
                           Áit bhreithe: Kyzyl, Republic of Tuva, PCSS na Rúise (dá ngairtear Cónaidhm na Rúise anois)

                           Ceann choimisiún toghcháin Sevastopol, a bhí páirteach in eagrú na dtoghchán, mar a ghairtear díobh, a reáchtáladh i mí Mheán Fómhair 2021 i “Poblacht Fhéinrialaitheach na Crimé”,, a ionghabhadh go neamhdhleathach, agus i gCathair Sevastopol.
                           Ag gníomhú di sa cháil sin a ghlac sí uirthi féin, thacaigh sí go gníomhach le gníomhaíochtaí agus le beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh, agus chuir sí na gníomhaíochtaí agus na beartais sin chun feidhme.

                           21.2.2022

                           208.

                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)

                           Inscne: Fireann
                           Dáta breithe: 13.6.1990

                           Leas-Ceann ar an gcoimisiún toghcháin Sevastopol, a ghlac pháirt in eagrú na dtoghchán, mar a ghairtear díobh, a reáchtáladh i mí Mheán Fómhair 2021 i “Poblacht Fhéinrialaitheach na Crimé”, a ionghabhadh go neamhdhleathach, agus i gcathair Sevastopol.
                           Comhalta den pháirtí rialaithe “United Russia”.
                           Ag gníomhú dó sa cháil sin a ghlac sé air féin, thacaigh sé go gníomhach le gníomhaíochtaí agus beartais a bhaineann an bonn d’iomláine chríochach, de cheannasacht agus de neamhspleáchas na hÚcráine, agus a dhíchobhsaigh an Úcráin a thuilleadh, agus chuir sé na gníomhaíochtaí agus na beartais sin chun feidhme.

                           21.2.2022”


title: Cinneadh (CBES) 2022/240 ón gComhairle an 21 Feabhra 2022 lena leasaítear Cinneadh (CBES) 2016/1693 a bhaineann le bearta sriantacha i gcoinne ISIL (Da’esh) agus Al-Qaeda agus i gcoinne daoine, grúpaí, gnóthais agus eintitis a bhfuil baint acu leo

text:
                  21.2.2022

                  GA

                  Iris Oifigiúil an Aontais Eorpaigh

                  L 40/21

         CINNEADH (CBES) 2022/240 ÓN gCOMHAIRLE
         an 21 Feabhra 2022
         lena leasaítear Cinneadh (CBES) 2016/1693 a bhaineann le bearta sriantacha i gcoinne ISIL (Da’esh) agus Al-Qaeda agus i gcoinne daoine, grúpaí, gnóthais agus eintitis a bhfuil baint acu leo
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 20 Meán Fómhair 2016, ghlac an Chomhairle Cinneadh (CBES) 2016/1693 (1).

                     (2)

                     I bhfianaise na bagartha leanúnaí ó ISIL (Da’esh) agus Al-Qaeda agus ó dhaoine, grúpaí, gnóthais agus eintitis a bhfuil baint acu leo, ba cheart beirt áirithe agus dhá ghrúpa ar leith a chur le liosta na ndaoine, na ngrúpaí, na ngnóthas agus na n-eintiteas a leagtar amach san Iarscríbhinn a ghabhann le Cinneadh (CBES) 2016/1693.

                     (3)

                     Ba cheart, dá bhrí sin, Cinneadh (CBES) 2016/1693 a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear an Iarscríbhinn a ghabhann le Cinneadh (CBES) 2016/1693 mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 21 Feabhra 2022.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh (CBES) 2016/1693 ón gComhairle an 20 Meán Fómhair 2016 a bhaineann le bearta sriantacha i gcoinne ISIL (Da’esh) agus Al-Qaeda agus i gcoinne daoine, grúpaí, gnóthais agus eintitis a bhfuil baint acu leo agus lena n-aisghairtear Comhsheasamh 2002/402/CBES (IO L 255, 21.9.2016, lch. 25).

            IARSCRÍBHINN
            Leasaítear an Iarscríbhinn a ghabhann le Cinneadh (CBES) 2016/1693 mar a leanas:

                        (1)

                        cuirtear an méid seo a leanas in ionad an cheannteidil “A. Daoine”:

                                    “A.

                                    Daoine dá dtagraítear in Airteagail 2 agus 3”;

                        (2)

                        cuirtear na daoine seo a leanas leis:

                                    “8.

                                    Osama MAHMOOD (dá ngairtear freisin Ustadh Usama Mahmood, Ousama Mahmood); náisiúntacht: Pacastánach (meastar).

                                    9.

                                    Sultan Aziz AZAM (dá ngairtear freisin Aziz Azam, Sultan Aziz, Sultan Azziz Azzam, Sultan Aziz Ezzam); dáta breithe: 1985; áit bhreithe: An Afganastáin; náisiúntacht: Afganastánach.”;

                        (3)

                        cuirtear an ceannteideal agus na hiontrálacha seo a leanas leis:

                                    “B.

                                    Grúpaí, gnóthais agus eintitis dá dtagraítear in Airteagal 3

                                                1.

                                                Al-Qaeda i bhfo-ilchríoch na hIndia (AQIS) (dá ngairtear freisin Al-Qa’ida i bhfo-ilchríoch na hIndia agus Qaedat al-Jihad i bhfo-ilchríoch na hIndia).

                                                2.

                                                Da’esh - Hind Province (dá ngairtear freisin Wilayah of Hind, Islamic State’s Hind Province (ISHP), IS-Wilayat al-Hind, Da’esh - Wilayat al-Hind).”.


title: Cinneadh (AE) 2022/492 ón gComhairle Eorpach an 24 Márta 2022 lena dtoghtar Uachtarán na Comhairle Eorpaí

text:
                  28.3.2022

                  GA

                  Iris Oifigiúil an Aontais Eorpaigh

                  L 100/54

         CINNEADH (AE) 2022/492 ÓN gCOMHAIRLE EORPACH
         an 24 Márta 2022
         lena dtoghtar Uachtarán na Comhairle Eorpaí
         TÁ AN CHOMHAIRLE EORPACH,
         Ag féachaint don Chonradh ar an Aontas Eorpach, agus go háirithe Airteagal 15(5) de,
         De bharr an mhéid seo a leanas:

                     (1)

                     An 2 Iúil 2019, le Cinneadh (AE) 2019/1135 ón gComhairle Eorpach (1), toghadh Charles MICHEL ina Uachtarán ar an gComhairle Eorpach don tréimhse ón 1 Nollaig 2019 go dtí an 31 Bealtaine 2022.

                     (2)

                     I gcomhréir leis an gConradh ar an Aontas Eorpach, féadfar sealbhóir oifig Uachtarán na Comhairle Eorpaí a atoghadh uair amháin,

               TAR ÉIS AN CINNEADH SEO A GHLACADH:

            Airteagal 1
            Atoghfar leis seo Charles MICHEL ina Uachtarán ar an gComhairle Eorpach don tréimhse ón 1 Meitheamh 2022 go dtí an 30 Samhain 2024.

            Airteagal 2
            Tabharfaidh Ardrúnaí na Comhairle fógra faoin gCinneadh seo do Charles MICHEL.

            Airteagal 3
            Foilseofar an Cinneadh seo in Iris Oifigiúil an Aontais Eorpaigh.

            Arna dhéanamh sa Bhruiséil, 24 Márta 2022.

                  Thar ceann na Comhairle

                  An tUachtarán

               C. MICHEL

            (1)  Cinneadh (AE) 2019/1135 ón gComhairle Eorpach an 2 Iúil 2019 lena dtoghtar Uachtarán na Comhairle Eorpaí (IO L 179 I, 3.7.2019, lch. 1).


title: Cinneadh (AE) 2022/494 ón gCoimisiún an 25 Márta 2022 lena ndeimhnítear rannpháirtíocht na hÉireann i Rialachán (AE) 2021/693 ó Pharlaimint na hEorpa agus ón gComhairle lena mbunaítear an Clár um Cheartas

text:
                  28.3.2022

                  GA

                  Iris Oifigiúil an Aontais Eorpaigh

                  L 100/59

         CINNEADH (AE) 2022/494 ÓN gCOIMISIÚN
         an 25 Márta 2022
         lena ndeimhnítear rannpháirtíocht na hÉireann i Rialachán (AE) 2021/693 ó Pharlaimint na hEorpa agus ón gComhairle lena mbunaítear an Clár um Cheartas
         TÁ AN COIMISIÚN EORPACH,
         Ag féachaint do Phrótacal Uimh. 21 maidir le seasamh na Ríochta Aontaithe agus na hÉireann i dtaca leis an limistéar saoirse, slándála agus ceartais, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 4 de,
         Ag féachaint don fhógra a thug Éire gur mian léi glacadh le Rialachán (AE) 2021/693 ó Pharlaimint na hEorpa agus ón gComhairle an 28 Aibreán 2021 lena mbunaítear an Clár um Cheartas agus lena n-aisghairtear Rialachán (AE) Uimh. 1382/2013 (1) agus gur mian léi a bheith faoi cheangal ag an Rialachán sin,
         De bharr an mhéid seo a leanas:

                     (1)

                     I litir dar dáta an 22 Samhain 2021, thug Éire fógra gur mian léi glacadh le Rialachán (AE) 2021/693 agus a bheith faoi cheangal aige.

                     (2)

                     Ní bhaineann aon choinníoll le rannpháirtíocht na hÉireann i Rialachán (AE) 2021/693.

                     (3)

                     Dá bhrí sin, ba cheart, i gcomhréir leis an nós imeachta dá bhforáiltear in Airteagal 331(1) den Chonradh ar Fheidhmiú an Aontais Eorpaigh, rannpháirtíocht na hÉireann i Rialachán (AE) 2021/693 a dheimhniú,

               TAR ÉIS AN CINNEADH SEO A GHLACADH:

            Airteagal 1
            Tá rannpháirtíocht na hÉireann i Rialachán (AE) 2021/693 deimhnithe.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 25 Márta 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 156, 5.5.2021, lch. 21.


title: Cinneadh na Cúirte Breithiúnais an 1 Feabhra 2022 maidir le laethanta saoire oifigiúla agus tréimhsí na saoire breithiúnaí

text:
                  28.3.2022

                  GA

                  Iris Oifigiúil an Aontais Eorpaigh

                  C 138/2

         CINNEADH NA CÚIRTE BREITHIÚNAIS
         an 1 Feabhra 2022
         maidir le laethanta saoire oifigiúla agus tréimhsí na saoire breithiúnaí
         (2022/C 138/02)
         Tá AN CHÚIRT
         ag féachaint d’Airteagal 24(2), (4) agus (6) de na Rialacha Nós Imeachta,
         de bhrí go bhfuil sé riachtanach i gcomhréir leis an bhforáil sin liosta na laethanta saoire oifigiúla a bhunú agus dátaí na saoire breithiúnaí a chinneadh,
         TAR ÉIS AN CINNEADH SEO A GHLACADH

               Airteagal 1

            Bunaítear liosta na laethanta saoire oifigiúla de réir bhrí Airteagal 24(4) agus (6) de na Rialacha Nós Imeachta mar seo a leanas:

                        —

                        Lá Caille,

                        —

                        Luan Cásca,

                        —

                        an 1 Bealtaine,

                        —

                        an 9 Bealtaine,

                        —

                        an Deascabháil,

                        —

                        Luan Cincíse,

                        —

                        an 23 Meitheamh,

                        —

                        an 15 Lúnasa,

                        —

                        an 1 Samhain,

                        —

                        an 25 Nollaig,

                        —

                        an 26 Nollaig.

               Airteagal 2

            Don tréimhse idir 1 Samhain 2022 agus 31 Deireadh Fómhair 2023, is mar seo a leanas a shocraítear dátaí na saoire breithiúnaí de réir bhrí Airteagal 24(2) agus (6) de na Rialacha Nós Imeachta:

                        —

                        Nollaig 2022: ón Luan, an 19 Nollaig go dtí an Domhnach, an 8 Eanáir 2023, an dá lá sin san áireamh,

                        —

                        Cáisc 2023: ón Luan an 3 Aibreán 2023 go dtí an Domhnach an 16 Aibreán 2023, an dá lá sin san áireamh,

                        —

                        Samhradh 2023: ón Domhnach, an 16 Iúil 2023 go dtí an Déardaoin, an 31 Lúnasa 2023, an dá lá sin san áireamh.

               Airteagal 3

            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh i Lucsamburg, an 1 Feabhra 2022.

                  Cláraitheoir

               A. CALOT ESCOBAR

                  Uachtarán

               K. LENAERTS


title: Cinneadh na Cúirte Ginearálta an 9 Feabhra 2022 maidir le tréimhsí na saoire breithiúnaí

text:
                  28.3.2022

                  GA

                  Iris Oifigiúil an Aontais Eorpaigh

                  C 138/3

         CINNEADH NA CÚIRTE GINEARÁLTA
         an 9 Feabhra 2022
         maidir le tréimhsí na saoire breithiúnaí
         (2022/C 138/03)
         Tá AN CHÚIRT GHINEARÁLTA
         Ag féachaint d’Airteagal 41(2) de na Rialacha Nós Imeachta,
         TAR ÉIS AN CINNEADH SEO A GHLACADH

               Airteagal 1

            Don bhliain bhreithiúnach dár tús an 1 Meán Fómhair 2022, socraítear dátaí na saoire breithiúnaí de bhrí Airteagal 41(2) agus (6) de na Rialacha Nós Imeachta mar seo a leanas:

                        —

                        Nollaig 2022: ón Luan, an 19 Nollaig 2022 go dtí an Domhnach, an 8 Eanáir 2023, an dá lá sin san áireamh;

                        —

                        Cáisc 2023: ón Luan, an 3 Aibreán 2023 go dtí an Domhnach, an 16 Aibreán 2023, an dá lá sin san áireamh;

                        —

                        Samhradh 2023: ón Domhnach, an 16 Iúil 2023 go dtí an Déardaoin, an 31 Lúnasa, an dá lá sin san áireamh;

               Airteagal 2

            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh i Lucsamburg, an 8 Márta 2022.

                  An Cláraitheoir

               E. COULON

                  An tUachtarán

               M. VAN DER WOUDE


title: Cinneadh (CBES) 2022/744 ón gCoiste Polaitiúil agus Slándála an 10 Bealtaine 2022 lena gcuirtear síneadh le sainordú Cheann Misin Mhisean Comhairleach an Aontais Eorpaigh le haghaidh Athchóiriú na hEarnála Sibhialtaí Slándála san Úcráin (EUAM Ukraine) (EUAM UKRAINE/1/2022)

text:
                  16.5.2022

                  GA

                  Iris Oifigiúil an Aontais Eorpaigh

                  L 137/82

         CINNEADH (CBES) 2022/744 ÓN gCOISTE POLAITIÚIL AGUS SLÁNDÁLA
         an 10 Bealtaine 2022
         lena gcuirtear síneadh le sainordú Cheann Misin Mhisean Comhairleach an Aontais Eorpaigh le haghaidh Athchóiriú na hEarnála Sibhialtaí Slándála san Úcráin (EUAM Ukraine) (EUAM UKRAINE/1/2022)
         TÁ AN COISTE POLAITIÚIL AGUS SLÁNDÁLA,
         Ag féachaint don Chonradh ar an Aontas Eorpach, agus go háirithe Airteagal 38, an tríú mír, de,
         Ag féachaint do Chinneadh 2014/486/CBES ón gComhairle an 22 Iúil 2014 maidir le Misean Comhairleach an Aontais Eorpaigh le haghaidh Athchóiriú na hEarnála Slándála Sibhialta san Úcráin (EUAM Ukraine) (1), agus go háirithe Airteagal 7(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     De bhun Chinneadh 2014/486/CBES, údaraítear don Choiste Polaitiúil agus Slándála, i gcomhréir le hAirteagal 38 den Chonradh, na cinntí ábhartha a ghlacadh chun rialú polaitiúil agus treoir straitéiseach Mhisean Comhairleach an Aontais Eorpaigh le haghaidh Athchóiriú na hEarnála Slándála Sibhialta san Úcráin (EUAM Ukraine) a fheidhmiú, lena n-áirítear an cinneadh Ceann Misin a cheapadh.

                     (2)

                     An 4 Meitheamh 2019, ghlac an Coiste Polaitiúil agus Slándála Cinneadh (CBES) 2019/992 (2), lena gceaptar Antti HARTIKAINEN mar Cheann Misin don tréimhse ón 1 Iúil 2019 go dtí an 30 Meitheamh 2020.

                     (3)

                     An 8 Meitheamh 2020, ghlac an Chomhairle Cinneadh (CBES) 2020/754 (3), lena gcuirtear síneadh le sainordú Antti HARTIKAINEN mar Cheann Misin go dtí an 31 Bealtaine 2021.

                     (4)

                     An 20 Bealtaine 2021, ghlac an Chomhairle Cinneadh (CBES) 2021/813 (4), lena gcuirtear síneadh le sainordú EUAM Ukraine go dtí an 31 Bealtaine 2024.

                     (5)

                     An 20 Bealtaine 2021, ghlac an Coiste Polaitiúil agus Slándála Cinneadh (CBES) 2021/868 (5), lena gcuirtear síneadh le sainordú Antti HARTIKAINEN mar Cheann Misin go dtí an 31 Bealtaine 2022.

                     (6)

                     Tá molta ag Ardionadaí an Aontais do Ghnóthaí Eachtracha agus don Bheartas Slándála síneadh a chur le sainordú Antti HARTIKAINEN mar Cheann Misin EUAM Ukraine ón 1 Meitheamh 2022 go dtí an 31 Bealtaine 2023,

               TAR ÉIS AN CINNEADH SEO A GHLACADH:

            Airteagal 1
            Leis seo, cuirtear síneadh le sainordú Antti HARTIKAINEN mar Cheann Misin Mhisean Comhairleach an Aontais Eorpaigh le haghaidh Athchóiriú na hEarnála Slándála Sibhialta san Úcráin (EUAM Ukraine) go dtí an 31 Bealtaine 2023.

            Airteagal 2
            Tiocfaidh an Cinneadh seo i bhfeidhm ar dháta a ghlactha.
            Beidh feidhm aige ón 1 Meitheamh 2022.

            Arna dhéanamh sa Bhruiséil, 10 Bealtaine 2022.

                  Thar ceann an Choiste Pholaitiúil agus Slándála

               D. PRONK

                  An Cathaoirleach

            (1)  IO L 217, 23.7.2014, lch. 42.

            (2)  Cinneadh (CBES) 2019/992 ón gCoiste Polaitiúil agus Slándála an 4 Meitheamh 2019 maidir le Ceann Misin Mhisean Comhairleach an Aontais Eorpaigh le haghaidh Athchóiriú na hEarnála Slándála Sibhialta san Úcráin a cheapadh (EUAM Ukraine/1/2019) (IO L 160, 18.6.2019, lch. 24).

            (3)  Cinneadh (CBES) 2020/754 ón gComhairle an 8 Meitheamh 2020, lena gcuirtear síneadh le sainordú Cheann Misin Mhisean Comhairleach an Aontais Eorpaigh (EUAM Ukraine) (IO L 179 I, 9.6.2020, lch. 1).

            (4)  Cinneadh (CBES) 2021/813 ón gComhairle an 20 Bealtaine 2021 lena leasaítear Cinneadh 2014/486/CBES maidir le Misean Comhairleach an Aontais Eorpaigh le haghaidh Athchóiriú na hEarnála Slándála Sibhialtaí san Úcráin (EUAM Ukraine) (IO L 180, 21.5.2021, lch. 149).

            (5)  Cinneadh (CBES) 2021/868 ón gCoiste Polaitiúil agus Slándála an 20 Bealtaine 2021 maidir le síneadh a chur le sainordú Cheann Misin Mhisean Comhairleach an Aontais Eorpaigh (EUAM Ukraine) (EUAM UKRAINE/1/2021) (IO L 191, 31.5.2021, lch. 2).


title: Cinneadh (AE) 2021/1282 ón gComhairle an 30 Iúil 2021 lena gceaptar comhalta malartach, arna mholadh ag Poblacht na Seice, de Choiste na Réigiún

text:
                  3.8.2021

                  GA

                  Iris Oifigiúil an Aontais Eorpaigh

                  L 279/30

         CINNEADH (AE) 2021/1282 ÓN gCOMHAIRLE
         an 30 Iúil 2021
         lena gceaptar comhalta malartach, arna mholadh ag Poblacht na Seice, de Choiste na Réigiún
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 305 de,
         Ag féachaint do Chinneadh (AE) 2019/852 ón gComhairle an 21 Bealtaine 2019 lena gcinntear comhdhéanamh Choiste na Réigiún (1),
         Ag féachaint don togra ó Rialtas na Seice,
         De bharr an mhéid seo a leanas:

                     (1)

                     De bhun Airteagal 300(3) den Chonradh, tá Coiste na Réigiún le bheith comhdhéanta d’ionadaithe do chomhlachtaí réigiúnacha agus áitiúla a bhfuil acu sainordú toghchánach in údarás réigiúnach nó áitiúil nó atá freagrach go polaitiúil do thionól tofa.

                     (2)

                     An 10 Nollaig 2019, ghlac an Chomhairle Cinneadh (AE) 2019/2157 (2), lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025.

                     (3)

                     Tá suíochán comhalta mhalartaigh ar Choiste na Réigiún tagtha chun bheith folamh tar éis bhás Pavel HEČKO.

                     (4)

                     Mhol Rialtas na Seice Arnošt ŠTĚPÁNEK, ar ionadaí do chomhlacht réigiúnach é a bhfuil aige sainordú toghchánach in údarás réigiúnach, Zastupitel Královéhradeckého kraje, Česká republika (Ionadaí Réigiún Hradec Králové, Poblacht na Seice), mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025,

               TAR ÉIS AN CINNEADH SEO A GHLACADH:

            Airteagal 1
            Déantar Arnošt ŠTĚPÁNEK, ar ionadaí do chomhlacht réigiúnach é a bhfuil aige sainordú toghchánach in údarás réigiúnach, Zastupitel Královéhradeckého kraje, Česká republika (Ionadaí Réigiún Hradec Králové, Poblacht na Seice), a cheapadh mar chomhalta malartach de Choiste na Réigiún ar feadh a bhfuil fágtha den téarma oifige reatha, a leanfaidh go dtí an 25 Eanáir 2025.

            Airteagal 2
            Tiocfaidh an Cinneadh seo i bhfeidhm ar dháta a ghlactha.

            Arna dhéanamh sa Bhruiséil, 30 Iúil 2021.

                  Thar ceann na Comhairle

                  An tUachtarán

               G. DOVŽAN

            (1)  IO L 139, 27.5.2019, lch. 13.

            (2)  Cinneadh (AE) 2019/2157 ón gComhairle an 10 Nollaig 2019 lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025 (IO L 327, 17.12.2019, lch. 78).


title: Cinneadh (CBES) 2021/2196 ón gComhairle an 13 Nollaig 2021 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin

text:
                  13.12.2021

                  GA

                  Iris Oifigiúil an Aontais Eorpaigh

                  LI 445/14

         CINNEADH (CBES) 2021/2196 ÓN gCOMHAIRLE
         an 13 Nollaig 2021
         lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 17 Márta 2014, ghlac an Chomhairle Cinneadh 2014/145/CBES (1).

                     (2)

                     Ó tharla go raibh baint ag Wagner Group, eintiteas príobháideach neamhchorpraithe míleata atá bunaithe sa Rúis, i ngníomhaíochtaí a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin, go háirithe in Donbas, measann an Chomhairle gur cheart triúr a chur le liosta na ndaoine, na n-eintiteas agus na gcomhlachtaí atá faoi réir bearta sriantacha a leagtar amach san Iarscríbhinn a ghabhann le Cinneadh 2014/145/CBES.

                     (3)

                     Ba cheart, dá bhrí sin, an Iarscríbhinn a ghabhann le Cinneadh 2014/145/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Cuirfear na daoine agus na heintitis a liostaítear san Iarscríbhinn a ghabhann leis an gCinneadh seo leis an liosta a leagtar amach san Iarscríbhinn a ghabhann le Cinneadh 2014/145/CBES.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 13 Nollaig 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  Cinneadh 2014/145/CBES ón gComhairle an 17 Márta 2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 78, 17.3.2014, lch. 16).

            IARSCRÍBHINN
            Cuirtear na daoine seo a leanas le liosta na ndaoine, na n-eintiteas, agus na gcomhlachtaí a leagtar amach san Iarscríbhinn a ghabhann le Cinneadh 2014/145/CBES:

                           Ainm

                           Faisnéis aitheantais

                           Cúiseanna

                           Dáta an liostaithe

                           “201.

                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)

                           Post/poist: Bunaitheoir agus Ceannasaí Wagner Group; Príomhfheidhmeannach Concord Management and Consulting
                           Grád: Leifteanantchoirnéal (Arm na Rúise)
                           Comhartha aitheantais: Vagner/Wagner
                           Dáta breithe: 1.6.1970 nó 11.6.1970
                           Aitheantas Wagner Group: M-0209
                           Áit bhreithe: Asbest, Sverdlovst Oblast, iarUSSR (dá ngairtear Cónaidhm na Rúise anois)
                           Náisiúntacht: Rúiseach
                           Seoladh: Pskov, Cónaidhm na Rúise
                           Inscne: fireann

                           Is oifigeach faisnéise míleata Rúiseach (GRU) é Dimitriy Utkin, bunaitheoir Wagner Group, agus tá sé freagrach as oibríochtaí a chomhordú agus a phleanáil le hamhais Wagner Group a imscaradh san Úcráin.
                           Ina ról ceannaireachta in Wagner Group, bhí sé féin ar an láthair chomhraic san Úcráin agus é ag comhordú agus ag pleanáil gníomhaíochtaí bhaill Wagner.
                           Mar gheall ar a phost ceannasach, tá sé freagrach, mar sin, as gníomhaíochtaí a bhain an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin, agus chuir sé na gníomhaíochtaí sin chun feidhme go gníomhach

                           13.12.2021

                           202.

                           Denis Yurievich KHARITONOV
                           (Денис Юрьевич ХАРИТОНОВ)

                           Post/poist: Leas cheann réigiúnach ar Astrakhan branch de Union of Donbass Volunteers; comhalta de Astrakhan Oblast Duma; Amhas de chuid Wagner Group
                           Dáta breithe: 16.3.1980
                           Áit bhreithe: Astrakhan Oblast, Russian SFSR
                           Náisiúntacht: Rúiseach
                           Pas: 76 2759110
                           Arna eisiúint ag MVD 30001
                           Dáta éaga: 10.3.2030
                           Seoladh: Village of Ilyinka, Astrakhan Oblast, Cónaidhm na Rúise
                           Inscne: fireann

                           Tá Denis Kharitonov mar leas cheann réigiúnach ar Astrakhan Branch de Union of Donbass Volunteers, is comhalta de Astrakhan Oblast Duma é agus is amhas de chuid Wagner Group é.
                           Throid sé i gcathlán scarúnaíoch Steppe, áit a raibh sé i gceannas ar bhuíon diúracán frith-aerárthaigh iniompartha. D’admhaigh sé gur lámhach sé féin go pearsanta héileacaptar de chuid na hÚcráine agus dhá aerárthach Su-25 le linn dó a bheith in Donbas.
                           Fuair sé Ordú Fiúntais Chónaidhm na Rúise For Merit to the Fatherland. Bronnadh gradaim inmheánacha de chuid Wagner Group air freisin chomh maith le gradaim ó cheannaire Union of Donbas Volunteers agus ó iar phríomh aire Donetsk People’s Republic (DPR), mar a thugtar air, Alexander Borodai (faoi réir bearta sriantacha ar bhonn Chinneadh 2014/145/CBES ón gComhairle). Ar an gcaoi sin, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine agus ar bagairt iad ar an méid sin.

                           13.12.2021

                           203.

                           Sergey Vladimirovich SHCHERBAKOV
                           (Сергей Владимирович ЩЕРБАКОВ)

                           Post/poist: Saorfhostaí de Russian GRU agus amhas de chuid Wagner Group
                           Dáta breithe: 21.7.1981
                           Náisiúntacht: Rúiseach
                           Seoladh: B’fhéidir: Astrakhan, Kirovskiy rayon, Raskolnikova 11 app. 5, Cónaidhm na Rúise
                           Inscne: fireann

                           Is saorfhostaí de Russian GRU é an tUasal Shcherbakov agus is amhas de chuid Wagner Group é.
                           Throid sé do na fórsaí scarúnaíocha ar son na Rúise in Donbas mar bhall de bhuíon diúracán frith-aerárthaigh iniompartha, laistigh de chathlán scarúnaíoch Steppe ar son na Rúise, a lámhach héileacaptar de chuid na hÚcráine agus dhá aerárthach Su-25 in Donbas. Ar an gcaoi sin, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine agus ar bagairt iad ar an méid sin.

                           13.12.2021”.


title: Cinneadh (CBES) 2021/2197 ón gComhairle an 13 Nollaig 2021 lena leasaítear Cinneadh (CBES) 2020/1999 maidir le bearta sriantacha in aghaidh sáruithe agus mí-úsáidí tromchúiseacha ar chearta an duine

text:
                  13.12.2021

                  GA

                  Iris Oifigiúil an Aontais Eorpaigh

                  LI 445/17

         CINNEADH (CBES) 2021/2197 ÓN gCOMHAIRLE
         an 13 Nollaig 2021
         lena leasaítear Cinneadh (CBES) 2020/1999 maidir le bearta sriantacha in aghaidh sáruithe agus mí-úsáidí tromchúiseacha ar chearta an duine
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint do Chinneadh (CBES) 2020/1999 ón gComhairle an 7 Nollaig 2020 maidir le bearta sriantacha in aghaidh sáruithe agus mí-úsáidí tromchúiseacha ar chearta an duine (1), agus go háirithe Airteagal 5(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 7 Nollaig 2020, ghlac an Chomhairle Cinneadh (CBES) 2020/1999.

                     (2)

                     An 8 Nollaig 2020, i nDearbhú ón Ardionadaí thar ceann an Aontais Eorpaigh maidir le Córas Domhanda Smachtbhannaí an AE i ndáil le Cearta an Duine, d’athdhearbhaigh an tAontas agus a Bhallstáit gurb é a dtiomantas láidir cearta an duine a chur chun cinn agus a chosaint ar fud an domhain. Le Córas Domhanda Smachtbhannaí an AE i ndáil le Cearta an Duine cuirtear i bhfios go láidir a mheáite atá an tAontas feabhas a chur ar a ról maidir le haghaidh a thabhairt ar sháruithe agus mí-úsáidí chearta an duine ar fud an domhain. Is sprioc straitéiseach den Aontas é teachtadh éifeachtach chearta an duine ag an uile dhuine a bhaint amach. Is bunluachanna den Aontas agus de Chomhbheartas Eachtrach agus Slándála an Aontais iad meas ar dhínit an duine, ar an tsaoirse, ar an daonlathas, ar an gcomhionannas, ar an smacht reachta agus an meas ar chearta an duine.

                     (3)

                     An 2 Márta 2021, ghlac an Chomhairle Cinneadh (CBES) 2021/372 (2), inar liostaíodh ceathrar daoine aonair ón Rúis a raibh páirt acu i sáruithe tromchúiseacha ar chearta an duine sa Rúis, lena n-áirítear gabhálacha agus coinneálacha treallacha, mar aon le cur faoi chois forleathan córasach na saoirse comhthionóil síochánta agus comhlachais agus na saoirse tuairimíochta agus chun tuairimí a nochtadh.

                     (4)

                     An 22 Márta 2021, ghlac an Chomhairle Cinneadh (CBES) 2021/481 (3), inar liostaíodh 11 duine aonair agus ceithre eintiteas a raibh páirt acu i sáruithe tromchúiseacha ar chearta an duine sa tSín, i nDaon-Phoblacht Dhaonlathach na Cóiré, sa Libia, san Eiritré, sa tSúdáin Theas agus sa Rúis, lena n-áirítear céasadh, maruithe seachbhreithiúnacha, fuadaigh fhorfheidhmithe nó úsáid córasach saothair éignithe.

                     (5)

                     Tá imní mhór ar an Aontas fós maidir le sáruithe agus mí-úsáidí ar chearta an duine i bpáirteanna éagsúla den domhan, amhail céasadh agus íde nó pionóis eile atá cruálach, mídhaonna nó táireach, básuithe agus maruithe seachbhreithiúnacha, achomair nó treallacha maruithe seachbhreithiúnacha, arna ndéanamh ag Grúpa Wagner, eintiteas neamhchorpraithe míleata príobháideach atá bunaithe sa Rúis, san Úcráin, sa tSiria, sa Libia, i bPoblacht na hAfraice Láir (PAL), sa tSúdáin agus i Mósaimbíc.

                     (6)

                     Agus aird á tabhairt ar ghné idirnáisiúnta agus ar thromchúis ghníomhaíochtaí Ghrúpa Wagner, chomh maith lena thionchar díchobhsaitheach sna tíortha sin, measann an tAontas go mbaineann gníomhaíochtaí Ghrúpa Wagner an bonn de chuspóirí an chomhbheartais eachtraigh agus slándála mar a leagtar amach in Airteagal 21 CAE iad, go háirithe an cuspóir an daonlathas, an smacht reachta, cearta an duine agus prionsabail an dlí idirnáisiúnta a chomhdhlúthú agus tacú leo i gcomhréir le hAirteagal 21(2), pointe (b), CAE.

                     (7)

                     Sa chomhthéacs sin, ba cheart triúr agus eintiteas amháin a áireamh ar liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir na mbeart sriantach a leagtar amach san Iarscríbhinn a ghabhann le Cinneadh (CBES) 2020/1999.

                     (8)

                     Ba cheart, dá bhrí sin, an Iarscríbhinn a ghabhann le Cinneadh (CBES) 2020/1999 a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear an Iarscríbhinn a ghabhann le Cinneadh (CBES) 2020/1999 mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 13 Nollaig 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 410 I, 7.12.2020, lch. 13.

            (2)  Cinneadh (CBES) 2021/372 ón gComhairle an 2 Márta 2021 lena leasaítear Cinneadh (CBES) 2020/1999 ón gComhairle maidir le bearta sriantacha in aghaidh sáruithe agus mí-úsáidí tromchúiseacha ar chearta an duine (IO L 71 I, 2.3.2021, lch. 6).

            (3)  Cinneadh (CBES) 2021/481 ón gComhairle an 22 Márta 2021 lena leasaítear Cinneadh (CBES) 2020/1999 ón gComhairle maidir le bearta sriantacha in aghaidh sáruithe agus mí-úsáidí tromchúiseacha ar chearta an duine (IO L 99 I, 22.3.2021, lch. 25).

            IARSCRÍBHINN

               1.
               Cuirtear na hiontrálacha seo a leanas leis an liosta de dhaoine nádúrtha a leagtar amach i roinn A (“Daoine Nádúrtha”) san Iarscríbhinn a ghabhann le Cinneadh (CBES) 2020/1999:

                           Ainmneacha
                           (Traslitriú isteach i script na Laidine)

                           Ainmneacha

                           Faisnéis aitheantais

                           Cúiseanna lena liostú

                           Dáta an liostaithe

                           “16.

                           Dimitriy (Dimitry, Dmitri, Dmitry) Valerievich UTKIN

                           Дмитрий Валерьевич Уткин
                           (Litriú Rúisise)

                           Post/Poist: Bunaitheoir agus ceannasaí Ghrúpa Wagner
                           Grád: Leifteanantchoirnéal (cúlchiste)
                           Ar a dtugtar freisin: Vagner, Wagner
                           Uimhir aitheantais Ghrúpa Wagner: M-0209
                           Dáta breithe: 1.6.1970 nó 11.6.1970
                           Áit bhreithe: Asbest, Sverdlovsk Oblast, Russian SFSR (ar a dtugtar Cónaidhm na Rúise anois)
                           Náisiúntacht: Rúiseach
                           Seoladh: Pskov, Russian Federation
                           Inscne: fireann

                           Is é Dimitriy Utkin, iaroifigeach faisnéise míleata Rúiseach (GRU), bunaitheoir Ghrúpa Wagner agus tá sé freagrach as oibríochtaí a chomhordú agus a phleanáil chun amhais de Ghrúpa Wagner a imscaradh i dtíortha éagsúla.
                           Agus ról ceannaireachta aige laistigh de Ghrúpa Wagner, tá sé freagrach as sáruithe tromchúiseacha ar chearta an duine a rinne an grúpa, lena n-áirítear céasadh agus básuithe agus maruithe seachbhreithiúnacha, achomaire nó treallacha.
                           Áirítear leis seo an céasadh chun báis a rinne ceathrar comhalta de Ghrúpa Wagner ar thréigtheoir Siriach i mí an Mheithimh 2017 maidir le bás tréigtheoir Siriach i ngobharnóireacht Homs na Siria. De réir iarchomhalta de Ghrúpa Wagner, d’ordaigh Dimitriy Utkin féin céasadh chun báis an tréigtheora chomh maith le scannánú ar an ngníomh.

                           13.12.2021

                           17.

                           Stanislav Evgenievitch DYCHKO

                           Станислав Евгеньевич Дычко
                           (Litriú Rúisise)

                           Post/Poist: Amhas Ghrúpa Wagner
                           Dáta breithe: 1990
                           Náisiúntacht: Rúiseach
                           Inscne: fireann

                           Is amhas de Ghrúpa Wagner é Stanislav Dychko, iarfhostaí de phóilíní Stavropol.
                           In éineacht le triúr amhras eile de Ghrúpa Wagner, ghlac sé páirt i gcéasadh chun báis tréigtheora Shiriaigh i mí an Mheithimh 2017 i ngobharnóireacht Homs na Siria.
                           Tá sé freagrach, dá bhrí sin, as sáruithe tromchúiseacha ar chearta an duine sa tSiria.

                           13.12.2021

                           18.

                           Valery (Valeriy) Nikolaevich ZAKHAROV

                           Валерий Николаевич Захаров
                           (Litriú Rúisise)

                           Post/Poist: Comhairleoir slándála d’Uachtarán Phoblacht na hAfraice Láir (PAL)
                           Uimhir aitheantais Ghrúpa Wagner: M-5658
                           Dáta breithe: 12.1.1970
                           Áit bhreithe: Leningrad, Russian SFSR (Cónaidhm na Rúise anois)
                           Náisiúntacht: Rúiseach
                           Inscne: fireann

                           Is é Valery Zakharov, iarchomhalta de shlándáil stáit na Rúise (FSB), comhairleoir slándála Uachtarán Phoblacht na hAfraice Láir (PAL). Is duine ríthábhachtach é i struchtúr ceannais Ghrúpa Wagner agus coinníonn sé dlúthnaisc ar bun le húdaráis na Rúise.
                           Mar gheall ar an tionchar atá aige ar PAL agus ar a ról ceannasach i nGrúpa Wagner, tá sé freagrach as sáruithe tromchúiseacha ar chearta an duine arna ndéanamh ag Grúpa Wagner in PAL, lena n-áirítear básuithe agus maruithe seachbhreithiúnacha, achomaire nó treallacha.
                           Áirítear leis seo dúnmharú triúr iriseoirí Rúiseacha in 2018, a raibh a slándáil faoi fhreagracht Valery Zakharov.

                           13.12.2021”

               2.
               Cuirtear an iontráil seo a leanas le liosta na ndaoine dlítheanacha, na n-eintiteas agus na gcomhlachtaí a leagtar amach i roinn B (“Daoine Dlítheanacha, eintitis agus comhlachtaí”) san Iarscríbhinn a ghabhann le Cinneadh (CBES) 2020/1999:

                           Ainmneacha
                           (Traslitriú isteach i script na Laidine)

                           Ainmneacha

                           Faisnéis aitheantais

                           Cúiseanna lena liostú

                           Dáta an liostaithe

                           “5.

                           Grúpa Wagner ar a dtugtar freisin Vagner Group

                           Группа Вагнера
                           (Litriú Rúisise)

                           Is eintiteas neamhchorpraithe míleata príobháideach atá bunaithe sa Rúis é Grúpa Wagner, a bunaíodh i 2014 mar eagraíocht a tháinig i gcomharbacht ar Chór Slavach. Tá sé faoi stiúir Dimitriy Utkin agus maoinithe ag Yevgeny Prigozhin. Trí eintitis áitiúla a bhunú, agus le tacaíocht ó rialtais áitiúla, maoiníonn agus déanann Grúpa Wagner a chuid oibríochtaí.
                           Tá Grúpa Wagner freagrach as sáruithe tromchúiseacha ar chearta an duine san Úcráin, sa tSiria, sa Libia, i bPoblacht na hAfraice Láir (PAL), sa tSúdáin agus i Mósaimbíc, lena n-áirítear céasadh agus básuithe agus maruithe seachbhreithiúnacha, achomaire nó treallacha.

                           13.12.2021”


title: Cinneadh (AE) 2021/1461 ó Ionadaithe Rialtais na mBallstát an 8 Meán Fómhair 2021 lena gceaptar beirt Abhcóidí Ginearálta den Chúirt Bhreithiúnais

text:
                  10.9.2021

                  GA

                  Iris Oifigiúil an Aontais Eorpaigh

                  L 319/4

         CINNEADH (AE) 2021/1461 Ó IONADAITHE RIALTAIS NA mBALLSTÁT
         an 8 Meán Fómhair 2021
         lena gceaptar beirt Abhcóidí Ginearálta den Chúirt Bhreithiúnais
         TÁ IONADAITHE RIALTAIS BHALLSTÁIT AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 19 de,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagail 253 agus 255 de,
         De bharr an mhéid seo a leanas:

                     (1)

                     De bhun Airteagail 5 agus 7 de Phrótacal Uimh. 3 ar Reacht Chúirt Bhreithiúnais an Aontais Eorpaigh, agus tar éis do Gerard HOGAN éirí as oifig amhail an 6 Deireadh Fómhair 2021, ba cheart Abhcóide Ginearálta a cheapadh don Chúirt Bhreithiúnais ar feadh a bhfuil fágtha de théarma oifige Gerard HOGAN, eadhon go dtí an 6 Deireadh Fómhair 2024.

                     (2)

                     Moladh go ndéanfaí Anthony COLLINS a cheapadh don phost sin.

                     (3)

                     Chomh maith leis sin, rachaidh téarmaí oifige ceithre Bhreitheamh déag agus seisear Abhcóidí Ginearálta den Chúirt Bhreithiúnais in éag an 6 Deireadh Fómhair 2021. Ba cheart, dá bhrí sin, ceapacháin a dhéanamh do na poist sin don tréimhse dar tús an 7 Deireadh Fómhair 2021 agus dar críoch an 6 Deireadh Fómhair 2027.

                     (4)

                     Moladh go ndéanfaí Laila MEDINA a cheapadh sa phost mar Abhcóide Ginearálta den Chúirt Bhreithiúnais.

                     (5)

                     Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht na n-iarrthóirí sin chun feidhmeanna Abhcóide Ghinearálta den Chúirt Bhreithiúnais a fheidhmiú,

               TAR ÉIS AN CINNEADH SEO A GHLACADH:

            Airteagal 1
            Ceaptar Anthony COLLINS, leis seo, ina Abhcóide Ginearálta den Chúirt Bhreithiúnais don tréimhse ón 7 Deireadh Fómhair 2021 go dtí an 6 Deireadh Fómhair 2024.

            Airteagal 2
            Ceaptar Laila MEDINA, leis seo, ina hAbhcóide Ginearálta den Chúirt Bhreithiúnais don tréimhse ón 7 Deireadh Fómhair 2021 go dtí an 6 Deireadh Fómhair 2027.

            Airteagal 3
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 8 Meán Fómhair 2021.

                  An tUachtarán

               I. JARC


title: Cinneadh (AE) 2021/1462 ó Ionadaithe Rialtais na mBallstát an 8 Meán Fómhair 2021 lena gceaptar Breitheamh den Chúirt Ghinearálta

text:
                  10.9.2021

                  GA

                  Iris Oifigiúil an Aontais Eorpaigh

                  L 319/5

         CINNEADH (AE) 2021/1462 Ó IONADAITHE RIALTAIS NA mBALLSTÁT
         an 8 Meán Fómhair 2021
         lena gceaptar Breitheamh den Chúirt Ghinearálta
         TÁ IONADAITHE RIALTAIS BHALLSTÁIT AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 19 de,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagail 254 agus 255 de,
         De bharr an mhéid seo a leanas:

                     (1)

                     Chuaigh téarma oifige 23 Bhreitheamh de chuid na Cúirte Ginearálta in éag an 31 Lúnasa 2019.

                     (2)

                     Sa chomhthéacs sin, moladh go ndéanfaí Pēteris ZILGALVIS a ainmniú do phost mar Bhreitheamh sa Chúirt Ghinearálta.

                     (3)

                     Thug an painéal a cuireadh ar bun faoi Airteagal 255 den Chonradh ar Fheidhmiú an Aontais Eorpaigh tuairim fhabhrach uaidh ar oiriúnacht an iarrthóra sin chun feidhmeanna Breithimh den Chúirt Ghinearálta a fheidhmiú.

                     (4)

                     Ba cheart, dá bhrí sin, Pēteris ZILGALVIS a cheapadh don tréimhse ó dháta theacht i bhfeidhm an Chinnidh seo go dtí an 31 Lúnasa 2025,

               TAR ÉIS AN CINNEADH SEO A GHLACADH:

            Airteagal 1
            Leis seo, ceaptar Pēteris ZILGALVIS ina Bhreitheamh den Chúirt Ghinearálta don tréimhse ó dháta theacht i bhfeidhm an Chinnidh seo go dtí an 31 Lúnasa 2025.

            Airteagal 2
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 8 Meán Fómhair 2021.

                  An tUachtarán

               I. JARC